**Rejserapport fra Verdensmesterskab i issvømning i Tallinn, Estland:**

Vi var 6 deltager fra Vinterbadernetværk i Guldborgsund:

Hanne Lynge Rasmussen

Arne Skjelmose

Ann Dasseville

Grethe og Carsten Jørgensen

Anne Géhant

Rejsen gik til Tallinn i Estland i anledning af Verdensmesterskabet i issvømning, fra den 6. til 10. marts 2018.

Vi deltog i 3 discipliner:

25 m brystsvømning, hoved op, 50 m brystsvømning, hoved op og 4x 25m Stafet.

Stævnet havde ca. 1500 deltagere fra 40 lande hvor af 98 kom fra Danmark med den næste ældste på 87 år. Vi syntes vi repræsenterede Danmark godt.(I 2016 var vi ca. 28 personer i Sibirien)

Hovedformålet med chancen var jo dels at svømme om de bedste tider, men selvfølgelig også at møde ligesindede på tværs af grænserne.

Overalt i byen og ved stævnet var de rød/hvide huer synlige og esterne havde stor sympati for danskere generelt. Vi besøgte stedet hvor Dannebrog faldt ned, alle danskere i samlet flok.
Ud over at deltage i VM stævnet har vi også besøgt udstillinger og andre turistmål.
Vi boede i den gamle bydel, der var bevaret på smukkeste vis og under UNESCO verdensarv listen.

Vores hotel var bygget sammen med en del af den gamle bymur og lå kun få hundrede meter fra svømmebanerne, så det var nemt at gå der til.

Vi mødte et venligt, smilende og imødekommende folkefærd og det var nemt at føle sig hjemme i denne dejlige by.
Hansastad Tallinn har stolte traditioner vedr. Håndværk som også er en positiv del af turistattraktionerne. Som gestus fra byen, var der gratis bus-/togtransport i den periode hvor vi var der, så det var dejligt ikke at skulle tænke på billetkøb m.m.

Vi kan også sagtens se resultatet af, at Estland er medlem af EU. Der er mange renoverede bygninger m.m. hvor der står at de er støttet af EU.

Vi ser tilbage på en både sportslig og rejsemæssig dejlig oplevelse.

Det var en rigtig god oplevelse at være der og det kan sagtens være at vi vil besøge landet en anden gang.